kardosdrur/scandi-wiki huggingface dataset:
Lisbet Balslev Jørgensen

Lisbet Balslev Jørgensen, født Bellander (22. december 1928 i Västerås, Sverige – 7. august 2002 i København) var en svensk-dansk kunsthistoriker.

Hun var datter af provinsialläkare John Filip Bellander (død 1982) og hustru dansepædagog Signe Elisabeth Bellander født Jansson (død 1989). Hun blev student 1948, uddannet på Konstindustriella Dagskolan i Stockholm 1948-49 og mag.art. i kunsthistorie fra Københavns Universitet 1964, blev inspektør på Thorvaldsens Museum og dernæst forskningsbibliotekar ved Kunstakademiets Bibliotek (nu Danmarks Kunstbibliotek), hvor hun virkede til sin død. Hun forskede i dansk modernistisk arkitektur og udgav en række bøger om emnet. Hun døde i 2002 efter længere tids sygdom.

Hun blev gift 3. marts 1951 i Grums kyrka med professor, overlæge, dr.med. Martin Balslev Jørgensen (1926-1997).

Bibliografi i udvalg 
 Danmarks Arkitektur: Enfamiliehuset (red. af Hakon Lund), København: Gyldendal 1979 (2. udgave 1985). 
 Arkitekten Mogens Lassen: En biografi, København: Arkitektens Forlag 1989. 
 Bidrag til: Vilhelm Lauritzen: En moderne arkitekt, Bergiafonden & Aristo 1994. 
 Den sidste guldalder: Danmark i 1950'erne, København: Arkitektens Forlag 2004.

Kilder 
 Kim Dirckinck-Holmfeld: Nekrolog, Arkitekten, 20 (2002), s. 30

Personer i Kraks Blå Bog (afdøde)
Danskere født i Sverige
Kunsthistorikere fra Danmark
Biografiforfattere fra Danmark
Faglitterære forfattere fra Danmark
Bibliotekarer fra Danmark
Museumsfolk fra Danmark
Danskere i 1900-tallet
Personer fra Västerås
Luc Brewaeys

Luc Brewaeys (født 25. august 1959 i Mortsel, Belgien - død 18. december 2015 ) var en belgisk komponist, pianist og dirigent.
Brewaeys hører til den moderne klassiske skole af belgiske komponister. Han studerede på Bryssel´s Musikkonservatorium.

Han har skrevet 8 symfonier, orkesterværker, kammermusik, strygerkvartetter etc.

Udvalgte værker 
 8 Symfonier
 Orkesterværker
 Kammermusik
 Strygerkvartetter

Eksterne henvisninger 
 Om Luc Brewaeys 

Komponister fra Belgien
Pianister
Dirigenter fra Belgien
Jørgen Sestoft

Jørgen Sestoft (født 30. september 1934 i København, død 31. august 1996) var en dansk arkitekt, professor og arkitekturhistorisk forfatter, lic.arch.

Han var søn af tandlæge Thorkil Sestoft (død 1965) og tandlæge Ingeborg Laursen og blev matematisk student fra Sorø Akademi 1953. Han blev uddannet på Kunstakademiets Arkitektskole, hvorfra han tog afgang som arkitekt 1958, gennemgik militærtjeneste 1958-60 og var dernæst ansat i private arkitektvirksomheder fra 1960 til 1967. Sestoft var skribent ved Arkitekten og Arkitektur fra 1964 (medlem af redaktionsudvalget 1981), adjunkt ved Kunstakademiets Arkitektskole 1967-70, lærer ved samme fra 1970 og blev i 1973 lektor ved Arkitektskolen i Aarhus. I 1976 fortsatte han i et lektorat ved Kunstakademiets Arkitektskole og blev i 1989 professor ved samme og var prorektor fra 1986 til 1990.

Sestoft var medlem af Statens Humanistiske Forskningsråd 1988-95, af bestyrelsen for KABs Almennyttige Legat 1988-92, Kunstnerkollegiet 1986-92, af bestyrelsen for Selskabet for Arkitekturhistorie 1983, Foreningen til Gamle Bygningers Bevaring 1979-88 og Selskabet til Bevaring af Industrimiljøer 1979-87. Han var bidragyder til fjerde udgave af Weilbachs Kunstnerleksikon, var især optaget af industrisamfundets danske arkitektur og har bl.a. skrevet Danmarks Arkitektur: Arbejdets bygninger (Gyldendal 1979 og 1985).

Han blev gift 23. januar 1960 med arkitekt Kirsten Svenningsen (1936-1990). Ægteskabet blev siden opløst.

Kilder 
 Kraks Blå Bog 1995.

Eksterne henvisninger 
 

Personer i Kraks Blå Bog (afdøde)
Arkitekter fra Danmark
Faglitterære forfattere fra Danmark
Danskere i 1900-tallet
Personer fra København
Ansatte ved Kunstakademiets Arkitektskole
Ansatte ved Arkitektskolen Aarhus
Industrihistorikere fra Danmark
Lodewijk Mortelmans

Lodewijk Mortelmans (født 5. februar 1868 - død 24. juni 1952 i Antwerpen, Belgien) var en belgisk komponist, dirigent og professor.

Mortelmans studerede på Den Flamske Musikskole i Antwerpen hos Jan Blockx og Peter Benoit. Han blev professor i komposition på den Kongelige Flamske Musikskole i Antwerpen i 1901.

Mortelmans var som komponist i sin stil overgangs perioden fra den romantiske til den impressionistiske skole i Belgien.
Han har komponeret en symfoni, orkesterværker, opera, kammermusik, kormusik, symfonisk digtninge etc.

Udvalgte værker 

 "Homerisk Symfoni" (1898) - for orkester
 "Helios" - (Symfonisk digtning) (1894) - for orkester
 "Børnene fra Havet" (1901-1920) - opera
 "Den ensomme hyrde" (kammermusik) (1920) - for fløjte, obo, klarinet, horn og fagot

Eksterne henvisninger 
 Om Lodewijk Mortelmans 

Komponister fra Belgien
Dirigenter fra Belgien
Professorer fra Belgien
Léon Jongen

Marie Victor Justin Léon Jongen (født 2. marts 1884 i Liege - død 18. november 1969 i Brussel, Belgien) var en belgisk komponist, pianist, organist, dirigent og lærer.

Léon der er bror til Joseph Jongen, startede sin karriere som pianist og dirigent.
Han studerede orgel og komposition på Liege Musikkonservatorium .
Jongen har skrevet en symfoni, en violinkoncert, orkesterværker, balletmusik etc. Han var lærer og dirigent på det Kongelige Musikkonservatorium i Brussel (1934-1949), og blev senere rektor.

Jongen var inspireret af Cesar Franck og den romantiske skole i Frankrig.

Udvalgte værker 

 Symfoni (19?) - for orkester
 Symfonisk studie (1908) - for orkester
 Malaisie (1935) - for orkester 
 Venezuela (1936) - for kammerorkester 
 Violinkoncert (1963) - for violin og orkester
 Belgisk rapsodi (1948) - for violin og orkester 
 Musik til en ballet (1954) - ballet

Eksterne henvisninger 
 Om Léon Jongen 

Komponister fra Belgien
Pianister
Dirigenter fra Belgien
Organister
Lærere
Kirsten Sestoft

Kirsten Sestoft, født Svenningsen (14. januar 1936 i Nykøbing Sjælland – 19. januar 1990) var en dansk arkitekt.

Fra 1983 til 1984 var hun den første kvinde til at beklæde posten som formand for Praktiserende Arkitekters Råd, hvor hun efterfulgte Jacob Blegvad.

Hun blev gift 23. januar 1960 med arkitekt Jørgen Sestoft. Ægteskabet blev siden opløst.

Kilder 
 Arkitektur DK, 29 (1985).

Personer i Kraks Blå Bog (afdøde)
Arkitekter fra Danmark
Personer fra Nykøbing Sjælland
Danskere i 1900-tallet
Norbert Rosseau

Norbert Rosseau (født 11. december 1907, død 1. november 1975 i Ghent, Belgien) var en belgisk komponist og violinist.

Rosseau kom tidligt med sin familie til Italien, hvor han senere studerede komposition på Rom´s Musikkonservatorium, hos bl.a. Ottorino Respighi.
Han vendte tilbage til Belgien i 1934. Han var den første belgiske komponist som komponerede tolvtonemusik og elektronisk musik.

Rosseau har skrevet to symfonier, korværker, orkesterværker, koncerter, elektroniske værker etc.

Udvalgte værker 

 Symfoni nr. 1 (1953) - for stort orkester
 Symfoni nr. 2 (Liturgisk Symfoni) (1961) - for kor og orkester
 "Symfoniske stykker" (1947) - for orkester
 Koncert (1947)- for orkester
 "Maria van den Kerselaar" (oratorium)" (1951) - for kor
 Ave Maria (1969) - for kor
 "Havet" (19?) - for mezzosopran og elektronisk bånd

Kilde 
 Om Norbert Rosseau 

Komponister fra Belgien
Violinister
Krudt med Knald

Krudt med knald (også kendt som Fy og Bi-film 32) er en dansk komedie fra 1931. Filmen er instrueret af	Lau Lauritzen Sr. og har Carl Schenstrøm og Harald Madsen i hovedrollerne som Fyrtårnet og Bivognen

Handling 

Fyrtårnet og Bivognen bor på et pensionat i storbyen og i værelset ved siden af bor en gammel opfinder, som er deres gode ven. Bivognen bliver bidt af at opfinde, og sætter sig for at opfinde røg-og knaldfri krudt.

Medvirkende 
Carl Schenstrøm som Fyrtårnet
Harald Madsen som Bivognen
Olga Svendsen som Pensionatsværtinden
Jørgen Lund som Opfinderen
Marguerite Viby som En ung pige
Nina Kalckar som En ung pige
Anton de Verdier som En skummel herre
Kai Holm som En skummel herre
Emil Hass Christensen som En skummel herre
Holger-Madsen som Detektiven
Sigurd Langberg som Formand
William Bewer som Psykolog
Arthur Jensen som Pensionær
Henry Nielsen som Pensionær
Einar Bjørkmann som Pensionær
Asbjørn Andersen som Forretningsmand
Emil Hass Christensen som Politimand

Eksterne henvisninger 
 

Danske film fra 1931
Film instrueret af Lau Lauritzen Sr.
Komediefilm fra Danmark
Film i sort-hvid
Fy og Bi-film
Stumfilm fra Danmark
Lombokstrædet

Lombokstrædet er et indonesisk stræde som forbinder Balihavet mod nord med det Indiske Ocean mod syd. Lombokstrædet løber mellem øerne Bali mod vest og Lombok mod øst.

I strædet ligger øen Nusa Penida ud for Bali, og de mindre Giliøerne ud for Lombok.

Det smalleste punkt med en bredde på omkring 20 km er ved den sydlige åbning mellem Lombok og Nusa Penida. Mod nord er strædet omkring 40 km bredt. Længden er omkring 60 km.

De nordlige og centrale områder har dybder op til 1400 m. Mod syd deler Nusa Penida strædet i to. Vest for øen (denne del hedder Badungstrædet) er dybden under 100 m, mens den øst for øen er omkring 250 m. Den store dybde betyder at skibe med for stor dybgang til at passere Malaccastrædet ofte bruger Lombokstrædet i stedet.

Lombokstrædet er en af hovedpassagerne for havstrømmen den Indonesiske gennemstrømning som udveksler vand mellem det Indiske Ocean og Stillehavet.

Strædet er også en del af den biogeografiske grænse mellem de Indomalayiske og Australaiske økozoner med markant forskellige faunaer. Grænsen kaldes også Wallace-linjen efter Alfred Russel Wallace som først beskrev den. Biologer mener at det er Lombokstrædets store dybde som har holdt dyregrupperne på hver side isolerede fra hinanden. Da havniveauerne sank under de pleistocæne istider, blev Bali, Java og Sumatra forbundne med hinanden og med det asiatiske fastland, så de kunne dele den asiatiske faune. Men Lombokstrædet isolerede Lombok og de øvrige Små Sundaøer mod øst fra det asiatiske fastland, og de blev i stedet koloniseret af den australaiske fauna.

Referencer 

Indonesiens geografi
Stræder (farvand)
Det Indiske Ocean
Stillehavet
Borgmestergården (Nyborg)

Borgmestergården er et kulturhistorisk museum i Nyborg, der er en del af Østfyns Museer. Indtil 1. januar 2009 var det en del af Nyborg Museum, der fusionerede med Kerteminde Museum.

Museet ligger i Mads Lerches Gård på Slotsgade med udsigt til Nyborg Slot, der også er en del af Østfyns Museer. Bygningen blev opført i 1601 af Mads Lerche, der var borgmester i byen. Deraf navnet Mads Lerches Gård og Borgmestergården. Den blev overtaget af Nyborg Museum.

Historie 
Museets bygning blev opført i 1601 af Mads Lerche. Den blev udvidet i 1630'erne af hans søn. I 1911 blev der stiftet en lokal historisk foreningen. Brødrene A. S. og I. Sibbernsen købte gården og førte den tilbage til dens oprindelige udseende med hjælp fra Mogens Clemmensen. Herefter blev bygningen skænket til Nationalmuseet , mod at den skulle rumme Nyborg Museum og det første offentlige bibliotek i byen.

Frem til 1939 delte biblioteket og museet bygningen: bibliotek i stueetagen og museum på første sal. Da biblioteket flyttede til en bygning til formålet, fik Nyborg Museum hele Mads Lerches Gård.

Den 1. januar 2009 fusionerede museet med Kerteminde Museum og blev en afdeling af Østfyns Museer.

Udstillinger 

Borgmestergården har over 20 rum med en række faste udstillinger: en smedje, et rum med møbler fra 1600-tallet, historisk legetøj, apoteker-remedier, et bondekøkken fra 1800-tallet og et rum med søfartshistorie. Derudover findes også et rum med skiftende udstillinger som klædedragter fra middelalderen til barokken.

Referencer

Eksterne henvisninger 
 Østfyns Museer websider

Museer i Region Syddanmark
Bygninger, konstruktioner og anlæg i Nyborg Kommune
Museer etableret i 1911
"Heroes"

"Heroes" er et album udgivet den 14. oktober 1977 af David Bowie på RCA Records. Det er David Bowies 12 studiealbum og udgør anden del af Bowies "Berlin Trilogi". 

Albummet blev produceret og mikset af David Bowie og Tony Visconti. Det blev indspillet hos Hansa by the wall, Berlin og er det eneste af de tre album i trilogien (de øvrige er Low og Lodger), hvor alle indspilninger er foretaget i Berlin. 

Albummet modtog ved udgivelsen positiv kritik og blev af NME udpeget som "NME album of the year". Titelsangen er fortsat en af Bowies bedst kendte sange og albummet er optaget i bogen 1001 Albums You Must Hear Before You Die.

Albummet blev oprindeligt udgivet på LP, men er flere gange blevet genudgivet på CD.

Numre 
Alle sange er skrevet af David Bowie, bortset fra "Heroes", "Moss Garden" og "Neuköln" (skrevet af Bowie/Brian Eno) og "Secret Life of Arabia" (Bowie/Eno/Carlos Alomar).

Side 1 
 "Beauty and the Beast"
 "Joe the Lion"
 "Heroes"
 "Sons of the Silent Age"
 "Blackout"

Side 2 
 "V-2 Schneider"
 "Sense of Doubt"
 "Moss Garden"
 "Neuköln"
 "Secret Life of Arabia"

Musikere 
David Bowie – vokalist, keyboard, guitar, saxofon, koto.
Carlos Alomar – rytmeguitar.
Dennis Davis – perkussion.
George Murray – El-bas.
Brian Eno – synthesizer, keyboards, guitarbehandling.
Robert Fripp – leadguitar.
David Bowie, Tony Visconti og Antonia Mass – kor

Noter

Uddybende noter

Referencer 

David Bowie-album
Album fra 1977
Film, Flirt og Forlovelse

Film, Flirt og Forlovelse (også kendt som Fy og Bi-film 02) er en dansk komediefilm fra 1921. Filmen er instrueret af Lau Lauritzen Sr. og med Carl Schenstrøm og Harald Madsen i hovedrollerne som Fyrtårnet og Bivognen. Filmen er den første Fy og Bi-film.

Medvirkende 
Carl Schenstrøm som Fyrtaarnet
Harald Madsen som Bivognen
Oscar Stribolt som Herren
Olga Svendsen som Fruen
Ingeborg Bruhn Bertelsen som Datteren
Gorm Schmidt som Sønnen
Victor Montell som Peter Plum
Torben Meyer som Baronen
Sonja Theill som Primadonnaen
Lauritz Olsen som Instruktøren
Hans W. Petersen
Alice O'Fredericks
Christian Johansen som Pilot
Jørgen Lund
Alex Suhr
Eva Sørensen
Grete Blomsterberg
Ellen Frederiksen
Misse Buch
Carla Høy
Hugo Bendix
Dyveke Christensen

Eksterne henvisninger 
 

Danske film fra 1921
Film instrueret af Lau Lauritzen Sr.
Komediefilm fra Danmark
Film i sort-hvid
Fy og Bi-film
Stumfilm fra Danmark
Nusa Penida

Nusa Penida er en indonesisk ø beliggende sydøst for Bali i Lombokstrædet. Administrativt hører Nusa Penida, sammen med et område på Bali og de to mindre øer Nusa Ceningan og Nusa Lembongan tæt på Nusa Penida, til distriktet Klungkung i provinsen Bali.

Strædet mellem Bali og Nusa Penida hedder Badungstrædet.

Nusa Penida er bakket med en største højde på 524 meter. Klimaet er tørrere end på Bali. Nusa Penida og naboøerne Nusa Ceningan og Nusa Lembongan havde til sammen 45.178 indbyggere i 2010 og et areal på 202,6  km².

Øer i Indonesien
Mads Lerches Gård

Mads Lerches Gård er en bygning fra 1601 i Nyborg, der i dag rummer Østfyns Museers afdeling Borgmestergården.

Historie 
Bygningen blev opført i 1601 af Mads Lerche, der på dette tidspunkt var borgmester, rådmand, købmand og tolder. Ved hans død overtog sønnen Jacob Lerche både gården og borgmesterposten og tilføjede i 1630'erne to længer, der blev forbundet med en svalegang, inden han i 1658 døde.

Gården var en af de få bygninger, der overlevede den store bybrand i 1797.

I 1911 blev der stiftet en museumsforening i byen, hvilket fik apoteker  A. S. Sibbernsen fra Vester Skerninge på Sydfyn og hans bror I. Sibbernsen, der var bankdirektør i Omaha i USA, til at købe gården. I 1914-1918 blev hele gården restaureret af Mogens Clemmensen og ført tilbage til sit oprindelige udseende. Herefter blev den skænket til Nationalmuseet, mod at den skulle rumme Nyborg Museum og byens første offentlige bibliotek. Frem til 1939 var biblioteket i stueetagen, men blev flyttet til en nyopført bygning, hvorefter Nyborg Museum overtog hele gården. Museet blev i 2009 fusioneret med Kerteminde Museum under navnet Østfyns Museer og huser i dag museets lokalhistoriske samling fra Nyborg og omegn.

Referencer

Eksterne henvisninger 
 Østfyns Museer

Fredede bygninger, konstruktioner og anlæg i Nyborg Kommune
Fredede palæer, borgerhuse og lejlighedskomplekser i Danmark
Bindingsværksbygninger i Danmark
Stauning Lufthavn

Stauning Lufthavn  er en lufthavn, beliggende i Ringkøbing-Skjern Kommune 4 km nordvest for Stauning, 13 km nordvest for Skjern og 16 km sydøst for Ringkøbing.

Historie 
Lufthavnen blev indviet 11. september 1965 efter at Ringkøbing-Skjern-Tarm Flyveklub og 19 omkringliggende kommuner var blevet enige om at etablere en lufthavn i Vestjylland. Cimber Air var det første flyselskab, som etablerede regulær ruteflyvning fra Stauning, da selskabet 15. juli 1967 åbnede en rute til Københavns Lufthavn. 1. oktober 1969 overtog Maersk Air beflyvningen af ruten. 16. marts 1992 var den sidste dag, der blev fløjet ruteflyvning fra Stauning.

Området bruges i dag af flere virksomheder og foreninger med tilknytning til luftfart. Danmarks Flymuseum med 50 luftfartøjer holder til i lufthavnen og arrangerer flyshows.

Eksterne kilder/henvisninger 
 Stauning Lufthavns officielle hjemmeside
 EKVJ fylder 40 år 

 

Lufthavne i Danmark
Etableret i 1965
Lufthavn
Stuart Williams

Stuart Grenville Williams (9. juli 1930 - 5. november 2013) var en walisisk fodboldspiller (forsvarer) fra Wrexham.

Efter at have startet sin karriere hos Wrexham F.C. i sin hjemby spillede Williams stort set hele sin karriere i England, hvor han repræsenterede henholdsvis West Bromwich Albion og Southampton. Længst tid tilbragte han hos West Bromwich, som han var tilknyttet i hele 12 sæsoner, og som han blandt andet vandt FA Cuppen med i 1954.

Williams spillede desuden 43 kampe for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede alle holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til de senere verdensmestre fra Brasilien.

Titler 
Engelsk FA Cup
 1954 med West Bromwich Albion

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Wrexham F.C.
Fodboldspillere fra West Bromwich Albion F.C.
Fodboldspillere fra Southampton F.C.
Fodboldtrænere fra Wales
Personer fra Wrexham
Alexander den store (film fra 1917)

Alexander den Store er en svensk film fra 1917 instrueret af Mauritz Stiller.

Medvirkende 
 Hauk Aabel - Alexander Nyberg over en tjeneren i Paladshotellet
 Albin Lavén - kammerherre Bryde
 Hjalmar Lauritz - kammerjunker Bryde Hussar løjtnant, kamme Herrens nevø
 Arthur Alftan - Geheimeråd Mönther
 Gucken Cederborg - etatsrådinnan Thea Mönther
 Lili Ziedner - Bera Mönther, deres datter
 Harald Madsen - Theodore Lampe, teologi kandidat
 Anna-Lisa Lindzen - frøken Philippa Ottesen
 Stina Stock Stam - frøken Signe Ottesen, Philippa søster, folkesang sanger
 August Miehe - købmand Moses Isacsen, Philippas cavalier
 Eric Lindholm - Petersen, journalist, deltog Thea-hotel
 Sigurd Wallen - tjeneren i Paladshotellet og Thea-hotel
 Manne Lundh - Hans Højhed, Signes "protektor"
 Mona Geijer-Falkner - Signes påklæderske
 Julius Hälsig - tjeneren i Paladshotellet

Eksterne henvisninger 
 

Svenske film fra 1917
Sort-hvide film fra Sverige
Stumfilm fra Sverige
Komediefilm fra Sverige
Svensksprogede film
Derrick Sullivan

Derrick Sullivan (10. august 1930 - 31. august 1983) var en walisisk fodboldspiller (forsvarer) fra Newport.

Sullivan tilbragte størstedelen af sin karriere hos Cardiff City, som han var tilknyttet i 14 sæsoner. Han havde også ophold hos blandt andet Exeter City og Hereford United.

Sullivan spillede desuden 17 kampe for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede fire ud af holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Newport County A.F.C.
Fodboldspillere fra Hereford United F.C.
Fodboldspillere fra Exeter City F.C.
Fodboldspillere fra Cardiff City F.C.
Personer fra Newport, Wales
Fodboldspillere fra Ebbw Vale F.C.
Landligger - Idyl - Vandgang

Landligger - Idyl - Vandgang (også kendt som Hvad Sivene hvisker om og Fy og Bi-film 04) er en dansk film fra 1922. Filmen er instrueret af Lau Lauritzen Sr. og med Carl Schenstrøm og Harald Madsen i hovedrollerne som Fyrtårnet og Bivognen.

Medvirkende 
Carl Schenstrøm som Fyrtårnet
Harald Madsen som Bivognen
Hugo Bruun som Hr. Bruun
Ruth Komdrup som Fru Bruun
Marie Schmidt som Bedstemor
Hans Egede Budtz som Hr. Grøn
Gerda Madsen som Fru Grøn
Georg Busch som Bedstefar
Lauritz Olsen

Eksterne henvisninger 
 

Danske film fra 1922
Film instrueret af Lau Lauritzen Sr.
Komediefilm fra Danmark
Film i sort-hvid
Fy og Bi-film
Stumfilm fra Danmark
Logo (flertydig)

Logo har flere betydninger:

 Logo – et kendingssymbol for en virksomhed
 Lisp – et programmeringssprog, også kendt som Logo
 Logo (tv-kanal) – en amerikansk tv-kanal for bøsser og lesbiske
 Honda Logo – en minibil fra Honda
Lykkehjulet (film fra 1926)

Lykkehjulet (også kendt som Fy og Bi-film 20) er en dansk komediefilm fra 1926. Filmen er instrueret af Urban Gad og med Carl Schenstrøm og Hans W. Petersen i hovedrollerne som Fyrtårnet og Bivognen.

Medvirkende 
Carl Schenstrøm som Fyrtaarnet
Harald Madsen som Bivognen
Lili Lani som Ethel Birk
Arne Weel som Erik Elmer, billedhugger
Peter Nielsen som Advokat Ring
Mathilde Nielsen som Advokat Rings husbestyrerinde
Petrine Sonne som Tante Anna
Oscar Stribolt som Monsieur Panard, modekonge
Christian Schrøder som Kunsthandler
Egill Rostrup som Politiassessor
Christian Engelstoft
Lauritz Olsen 
Jørgen Lund 
Alfred Kjøge

Eksterne henvisninger 
 

Danske film fra 1926
Komediefilm fra Danmark
Film i sort-hvid
Fy og Bi-film
Film instrueret af Urban Gad
Stumfilm fra Danmark
Pælerør

Pælerør (latin: Arundo donax) eller kæmperør, er en op til 10 meter høj (i Danmark dog kun højest 5 meter) flerårig græs, som stammer fra middelhavsområdet, hvor den vokser ved kanten af fugtige flodbredder og på tør jordbund.

Græs-familien
Mellem muntre Musikanter

Mellem muntre Musikanter (også kendt som Fy og Bi-film 06) er en dansk komediefilm fra 1922. Filmen er instrueret af Lau Lauritzen Sr. og med Carl Schenstrøm og Harald Madsen i hovedrollerne som Fyrtårnet og Bivognen.

Medvirkende 
Carl Schenstrøm som Fyrtårnet, lirekassemand
Harald Madsen som Bivognen, lirekassemand
Oscar Stribolt som Direktør Jessen
Harry Komdrup som Fritz Jessen, direktørens søn
Gorm Schmidt som Jørgen Jessen, direktørens søn
William Bewer som Direktør Muller
Lissen Bendix som Alice, direktør Mullers datter
Gerda Madsen som Elsie, Alices veninde
Georg Busch som Gamle Frantzen, Jessens tjener
Lauritz Olsen som Opvarter
Alfred Kjøge som Opvarter
Anker Kreutz som Huslæge
Carl Petersen
Hilma Bolvig
Else Vermehren

Eksterne henvisninger 
 

Danske film fra 1922
Film i sort-hvid
Fy og Bi-film
Film instrueret af Lau Lauritzen Sr.
Stumfilm fra Danmark
Mel Charles

Melvyn "Mel" Charles (født 14. maj 1935 i Swansea, Wales, død 24. september 2016) var en walisisk fodboldspiller (midtbane/angriber).

Charles spillede på klubplan for begge de to største walisiske klubber, Swansea og Cardiff. Han var også i tre sæsoner tilknyttet engelske Arsenal, som han spillede 60 kampe i den engelske liga for.

Charles spillede desuden 31 kampe og scorede seks mål for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede alle holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Cardiff City F.C.
Fodboldspillere fra Swansea City A.F.C.
Fodboldspillere fra Port Vale F.C.
Fodboldspillere fra Arsenal F.C.
Fodboldspillere fra Porthmadog F.C.
Personer fra Swansea